钦定古今图书集成/明伦汇编/闺媛典/第369卷 > 洪氏女
## 钦定古今图书集成/明伦汇编/闺媛典/第369卷 > 洪氏女

按《莆田县志》：圣保，洪氏女，性喜山水，或遇幽林邃谷，
则宴坐忘归。居将军岩十馀载，日以禅颂为乐。有《和
同志颂》云：“一个岩龛万物周，尘中扰扰到无由。侬家
尽有居山意，问著依然隔数州。”年五十，于惠安龙泉
出家，衣布衣一食，或绝粒逾年。皇祐季冬，乡人夜深
隐隐闻音乐声，次早洁发更衣而卒。